b'\n_START_ARTICLE_\nLauri Kosonen\n_START_PARAGRAPH_\nLauri Kosonen (s. 22. tammikuuta 1948 Turku) on suomalainen toimittaja, joka on ty\xc3\xb6skennellyt muun muassa Karjala-lehden p\xc3\xa4\xc3\xa4toimittajana 1991-2003. Kososen aikana lehdess\xc3\xa4 keskusteltiin voimakkaasti Karjalasta ja muista Neuvostoliitolle luovutetuista alueista, sek\xc3\xa4 niiden mahdollisesta palauttamisesta Suomelle. Keskustelu sai alkunsa heti Kososen p\xc3\xa4\xc3\xa4toimittajakauden ensimm\xc3\xa4isin\xc3\xa4 p\xc3\xa4ivin\xc3\xa4, kun Neuvostoliitossa k\xc3\xa4ynnistyi ep\xc3\xa4onnistunut vallankaappausyritys 19.8.1991._NEWLINE_Kosonen on ty\xc3\xb6skennellyt Suomen Yleisradion palveluksessa 1967-1974 toimittajana, sek\xc3\xa4 1981-1988 Yleisradion Kaakkois-Suomen -aluetoimituksen esimiehen\xc3\xa4 ja aluep\xc3\xa4\xc3\xa4llik\xc3\xb6n varamiehen\xc3\xa4 Lappeenrannassa._NEWLINE_Aiemmin Kosonen on toiminut Suomen Punaisen Ristin Kymen piirin toiminnanjohtajana 1974\xe2\x80\x931981, v\xc3\xa4lill\xc3\xa4 my\xc3\xb6s kansainv\xc3\xa4lisen Punaisen Ristin asiantuntijana Tansanian Punaisen Ristin kehitysprojektissa 1977-1978 ja Kamputsean pakolaisten avustusoperaatiossa Thaimaassa 1979-1980. Lappeenrannan teknillisen korkeakoulun (nyk. Lappeenrannan teknillisen yliopiston) tiedotussihteerin\xc3\xa4 Kosonen toimi 1988-1991. Koulutukseltaan Kosonen on yhteiskuntatieteiden maisteri Tampereen Yliopistosta 1970. Sotilasarvoltaan Kosonen on kapteeni._NEWLINE_Kosonen toimi vuosina 1989\xe2\x80\x932007 Suomen Kulttuurirahaston Etel\xc3\xa4-Karjalan -rahaston asiamiehen\xc3\xa4._NEWLINE_Lauri Kososen poikia ovat Tatu Kosonen ja Jussi Kosonen.'